จักรพรรดินิโจ

จักรพรรดินิโจ () (31 กรกฎาคม ค.ศ. 1143 - 5 กันยายน ค.ศ. 1165) เป็นจักรพรรดิญี่ปุ่นองค์ที่ 78 ตามลำดับตามประเพณี

ครองสิริราชสมบัติระหว่าง ค.ศ. 1158 - ค.ศ. 1165 ต่อมาพระนามของพระองค์ได้ถูกอนุโลมนำไปใช้เป็นพระนามของ จักรพรรดิโกะ-นิโจ

พระราชประวัติ 
จักรพรรดินิโจมีพระนามเดิมก่อนจะขึ้นสืบราชบัลลังก์ดอกเบญจมาศว่า เจ้าชายโมะริฮิโตะ ()

เป็นพระราชโอรสองค์ใหญ่ใน จักรพรรดิโกะ-ชิระกะวะ และเป็นพระเชษฐาต่างพระราชมารดาของ จักรพรรดิทะกะกุระ รวมถึงเป็นพระราชบิดาของ จักรพรรดิโระกุโจ

เหตุการณ์ในพระชนม์ชีพของจักรพรรดินิโจ 
จักรพรรดินิโจได้รับการสถาปนาเป็นรัชทายาทใน จักรพรรดิโกะ-ชิระกะวะ

 20 กรกฎาคม ค.ศ. 1156 (วันที่ 2 เดือน 7 ปี โฮเง็ง ที่ 1) : ไดโจโฮโอ โทะบะ สวรรคตเมื่อพระชนมายุได้ 54 พรรษา
 28 กรกฎาคม - 15 สิงหาคม ค.ศ. 1156 (วันที่ 10 - 29 เดือน 7 ปี โฮเง็ง ที่ 1):เกิดเหตุการณ์ที่เรียกว่า กบฏปีโฮเง็ง ความขัดแย้งระหว่างอดีต จักรพรรดิซูโตกุ กับ จักรพรรดิโกะ-ชิรากาวะ ผู้เป็นพระราชอนุชา
 5 กันยายน ค.ศ. 1158 (วันที่ 11 เดือน 8 ปี โฮเง็ง ที่ 4): ปีที่ 3 ในรัชสมัยของจักรพรรดิโกะ-ชิรากาวะ (後白河天皇三年) องค์จักรพรรดิสละราชบัลลังก์ และสืบราชบัลลังก์โดยโอรสองค์โต หลังจากนั้นไม่นาน จักรพรรดินิโจได้ประกอบพระราชพิธีสืบราชบัลลังก์ดอกเบญจมาศอย่างเป็นทางการ

หลังจากจักรพรรดินิโจประกอบพระราชพิธีราชาภิเษกพระราชอำนาจทั้งหมดอยู่ที่อดีตจักรพรรดิโกะ-ชิรากาวะทำให้ทรงเป็น ไดโจโฮโอ (มหาธรรมราชา)

 19 มกราคม - 5 กุมภาพันธ์ ค.ศ. 1159 (วันที่ 9 - 26 เดือน 1 ปี เฮจิ ที่ 1): เกิดเหตุการณ์ที่เรียกว่า กบฏปีเฮจิ ความขัดแย้งระหว่างตระกูลซะมุไรใหญ่ 2 ตระกูลคือ ตระกูลไทระ และ ตระกูลมินาโมโตะ
 14 กันยายน ค.ศ. 1164 (วันที่ 26 เดือน 8 ปี โชคัง ที่ 2):อดีตจักรพรรดิซูโตกุสวรรคตเมื่อพระชนมายุ 46 พรรษา
 ค.ศ. 1165 (ปี เอะอิมัง ที่ 1) : จักรพรรดินิโจสถาปนาเจ้าชายโนบูฮิโตะพระราชโอรสพระองค์เดียวเป็นรัชทายาท
 3 สิงหาคม ค.ศ. 1165 (วันที่ 25 เดือน 6 ปี เออิมัง ที่ 1): ปีที่ 7 ในรัชสมัยของจักรพรรดินิโจ (二条天皇七年) จักรพรรดิประชวรหนักจนพระองค์ต้องสละราชบัลลังก์ และพระราชโอรสคือ เจ้าชายโนบูฮิโตะ จึงได้สืบต่อราชบัลลังก์ หลังจากนั้นไม่นาน จักรพรรดิโรคุโจจึงได้จัดพระราชพิธีสืบราชบัลลังก์อย่างเป็นทางการ
 4 กันยายน ค.ศ. 1165 (วันที่ 27 เดือน 7 ปี เออิมัง ที่ 1) : จักรพรรดิโระกุโจทรงประกอบพระราชพิธีราชาภิเษกที่ พระราชวังหลวงเฮอัง 
 5 กันยายน ค.ศ. 1165 (วันที่ 28 เดือน 7 ปี เออิมัง ที่ 1) : อดีตจักรพรรดินิโจสวรรคตเมื่อพระชนมายุเพียง 22 พรรษา

พระราชวงศ์ 
 จักรพรรดินี  :  เจ้าหญิงโยะชิโกะ  (好子内親王　1684 – 1719) พระราชธิดาใน จักรพรรดิโทบะ
 จักรพรรดินี  :  ฟุจิวะระ  โนะ  อิกุชิ (1689 – 1716)
 จักรพรรดินี  :  ฟุจิวะระ  โนะ  ทะชิ  (1683 – 1744) ธิดาของ คินโยชิ  โทกุไดจิ  ธิดาบุญธรรมของ  ฟุจิวะระ  โนะ  โยะรินะงะ  จักรพรรดินีใน  จักรพรรดิโคโนเอะ

ดูเพิ่ม 
 จักรพรรดิญี่ปุ่น
 รายพระนามจักรพรรดิญี่ปุ่น

อ้างอิง 

จักรพรรดิญี่ปุ่น
โคไตชิ